Respublikos Konstitucinio Teismo 2006 m. kovo 28 d. nutarimu. Konstatavo, kad ginčo sprendimui taikytinos ne Konvencijos nuostatos, o nacionaliniai teisės aktai (Valstybinės kalbos įstatymas, Taisyklės). Laikė, kad atsakovas nepagrįstai atsisakė vykdyti pareiškėjo 2010 m. liepos 7 d. reikalavimą Nr. 1R -22. Pažymėjo, kad nagrinėtinu atveju Vyriausybės atstovas nesprendė administracinės 7 atsakomybės taikymo pagal Administracinių teisės pažeidimų kodekso 91 straipsnį klausimų, todėl, teismo nuomone, nėra pagrindo teigti, kad, kreipdamasis į teismą dėl 2010 m. liepos 7 d. reikalavimo Nr. 1R- 22 nevykdymo, pareiškėjas viršijo savo kompetenciją. Nurodė Savivaldybių administracinės priežiūros įstatymo 5 straipsnio 2 dalies 2 punktą, pagal kurį Vyriausybės atstovui suteikta teisė kreiptis į administracinį teismą dėl savivaldybės administravimo subjekto neveikimo. Tai, kad kai kurie Vilniaus rajono savivaldybės gyventojai kategoriškai atsisako keisti gatvių pavadinimų lenteles, teismo nuomone, nėra pagrindas netenkinti Vyriausybės atstovo prašymo dėl įpareigojimo atlikti veiksmus. Nurodė, kad savivaldybė, nustačiusi, jog kai kurie asmenys sudaro kliūtis gatvių pavadinimų lentelių keitimui, turi teisę spręsti dėl atitinkamų teisinių poveikio priemonių jiems taikymo pagal Administracinių teisės pažeidimų kodeksą ir kitus teisės aktus, kreiptis pagalbos į kitas kompetentingas institucijas.

III.

Atsakovas Vilniaus rajono savivaldybės administracija apeliaciniu skundu (b. l. 65 - 69) prašo kreiptis į Lietuvos Respublikos Konstitucinį Teismą su prašymu ištirti: 1) ar Valstybinės kalbos įstatymo (2002 m. birželio 13 d. redakcija Nr. IX - 954) 14, 17 straipsniai ta apimtimi, kuria nėra nustatyta, jog teritorijose, kuriose tradiciškai gausiai gyvena tautinei mažumai priklausantys asmenys, atsižvelgus į konkrečias sąlygas, visuomenei skirtus tradicinius vietovių, gatvių pavadinimus ir kitus topografinius įrašus, stengiamasi daryti taip pat ir mažumos kalba, bei administracinių teritorinių vienetų, kuriuose kompleksiškai gyvena kuri nors tautinė mažuma, vietos įstaigose ir organizacijose greta valstybinės kalbos vartojama tos tautinės mažumos (vietine) kalba ir administraciniuose teritoriniuose vienetuose informaciniai užrašai greta lietuvių kalbos gali būti ir tautinės mažumos (vietine) kalba neprieštarauja Lietuvos Respublikos Konstitucijos 5 straipsnio 3 daliai, 7, 135 straipsniams, 138 straipsnio 3 daliai, Lietuvos Respublikos Konstitucijoje įtvirtintam konstituciniam teisinės valstybės principui; 2) ar nuostatos, įtvirtintos Konvencijos 11 straipsnio 3 dalyje, nustatančios, kad teritorijose, kuriose tradiciškai gausiai gyvena tautinei mažumai priklausantys asmenys, atsižvelgus į konkrečias sąlygas, visuomenei skirtus tradicinius vietovių, gatvių pavadinimus ir kitus topografinius įrašus, stengiamasi daryti taip pat ir mažumos kalba, bei administracinių teritorinių vienetų, kuriuose kompaktiškai gyvena kuri nors tautinė mažuma, vietos įstaigose ir organizacijose greta valstybinės kalbos vartojama tos tautinės mažumos (vietine) kalba ir administraciniuose teritoriniuose vienetuose informaciniai užrašai greta lietuvių kalbos gali būti ir tautinės mažumos (vietine) kalba, per 8 metus nuo Konvencijos ratifikavimo nesukūrus realių jų įgyvendinimo tvarkų ir mechanizmų neprieštarauja Lietuvos Respublikos Konstitucijos 5 straipsnio 3 daliai, 7, 135 straipsniams, 138 straipsnio 3 daliai ir Lietuvos Respublikos Konstitucijoje įtvirtintam konstituciniam teisinės valstybės principui; 3) ar Taisyklių 2, 9, 18, 19 punktai ta apimtimi, kuria nėra nustatyta, jog teritorijose, kuriose tradiciškai gausiai gyvena tautinei mažumai priklausantys asmenys, atsižvelgus į konkrečias sąlygas, visuomenei skirtus tradicinius vietovių, gatvių pavadinimus ir kitus topografinius įrašus, stengiamasi daryti taip pat ir mažumos kalba, bei administracinių teritorinių vienetų, kuriuose kompleksiškai gyvena kuri nors tautinė mažuma, vietos įstaigose ir organizacijose greta valstybinės kalbos vartojama tos tautinės mažumos (vietine) kalba ir administraciniuose teritoriniuose vienetuose informaciniai užrašai greta lietuvių kalbos gali būti ir tautinės mažumos (vietine) kalba, neprieštarauja Konvencijos 11 straipsnio 3 daliai, Lietuvos Respublikos tarptautinių sutarčių įstatymo 11 straipsnio 1 daliai, Lietuvos Respublikos Konstitucijos 5 straipsnio 3 daliai, 7, 135 straipsniams, 138 straipsnio 3 daliai ir Lietuvos Respublikos Konstitucijoje įtvirtintam konstituciniam teisinės valstybės principui. Prašo sustabdyti administracinę bylą iki Lietuvos Respublikos Konstitucinis